Euroopa Rahvapartei
Euroopa Rahvapartei (lühend EPP) on paremtsentristlik Euroopa parteide liit, mis ühendab kristlik-demokraatlikke ja konservatiivseid Euroopa erakondi.[viide?] Euroopa Rahvapartei asutati ametlikult 1976. aastal. Rahvaparteil on 2021. aasta augusti seisuga 82 liikmeserakonda 43 riigis. Eesti parteidest kuulub sinna Erakond Isamaa. Euroopa Rahvapartei fraktsioon on 2021. aasta augusti seisuga Euroopa Parlamendi suurim, sinna kuulub 187 liiget (26,6% kõigist parlamendiliikmetest).